**OBAVJEŠTENJE ZA JAVNOST**

Društvo za upravljanje investicionim fondovima „Polara Invest” a.d. Banja Luka obavještava investicionu javnost da se radi preventivnog djelovanja na suzbijanju i sprečavanju širenja korona virusa od dana 19.10.2020. godine započinje sa primjenom izmjenjenog načina prijema zahtjeva za kupovinu i otkup udjela neposredno u sjedištu Društva.

Imajući u vidu aktuelnu epidemiološku situaciju, preporuka je da se do daljnjeg dostava zahtjeva za kupovinu i otkup udjela u što većoj mjeri vrši putem pošte umjesto lične dostave u sjedištu Društva.

**Društvo je za vlasnike udjela i potencijalne investitore koji žele lično da dostave zahtjeve za kupovinu i otkup udjela, obezbjedilo poštansko sanduče ispred ulaza u koje se može ubaciti dokumentacija potrebna za kupovinu i otkup udjela (ispravno popunjen zahtjev sa propisanim prilozima).**

Takođe, ispred ulaza će biti dostupni obrasci zahtjeva i primjer ispravno popunjenog zahtjeva.

Sve dodatne informacije u vezi sa kupovinom i otkupom udjela i dalje su dostupne na internet stranici Društva [www.polara-bl.com](http://www.polara-bl.com) i na telefon

+387 51 226 770.

 UPRAVA DRUŠTVA